ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

Общински съветници от група ПП – ДБ

**Относно**: Информация за одобрените проекти и сключените споразумения съгласно Приложение 3 към чл. 107 от Закона за държавния бюджет на Република България за 2024 г.

УВАЖАЕМИ ГОСПОДИН МИЛКОВ,

Видно от публикуван в Държавен вестник актуализиран Закон за изменение на Закона за държавния бюджет на Република България за 2024 г., приет от 50-ото Народно събрание на 20 септември 2024 г., в Приложение № 3 към чл. 107, ал. 13, Община Русе е включена с общо 19 проекти по Инвестиционната програма за общински проекти.

От справка с Актуализиран отчет за изпълнение на проектите по Приложение 3 към чл. 107 ал.13 от ЗДБРБ за 2024г. към дата 30.09.2024г е видно, че Община Русе има 2 сключени споразумения. На 7.11.2024 Община Русе излезе с информация за подписани нови две споразумения. За съжаление, според наличната информация от МРРБ, по сключените споразумения няма никакви плащания, което поставя под съмнение изпълнението на проектите.

Продължава практиката Общински съвет Русе да се информира от електронните сайтове на Общината, на МРРБ и Държавен вестник. Вместо това, ние настоявахме още в началото на годината да представите пред Общинския съвет план за действие за изпълнение на одобрените проекти, който да включва представяне на проектите, срокове, своевременна аргументация относно необходимостта от промени.

На основание чл. 33 (1) т. 4. от Закона за местното самоуправление и местната администрация, поставяме следното питане:

1. **Колко сключени споразумения има Община Русе с МРРБ и за кои проектни предложения към 20.11.2024 г.?**
2. **Какви суми са преведени на Община Русе за всяко от сключените споразумения към 20.11.2024 г. и какви траншове се предвиждат по тях до края на 2024 г. ?**
3. **На какъв етап на проектна готовност се намира всеки един от проектите, включени за финансиране от Инвестиционната програма на държавния бюджет на Република България за 2024 г. ?**

Желаем отговор в устен и писмен вид.

Деян Герасимов …………………………………………